# Додавање података

У Графицима постоје три различите врсте ствари података:

Скуп података : Подаци увезени из датотеке или базе података.

Генерисани скуп података : Подаци генерисани из једначине на утврђеном скупу тачака.

Једначина : Математички израз који је континуирано приказан широм целог платна.

# Скуп података

Скуп података су подаци увезени из спољашњег извора. Графици подржавају датотеке засноване на колонама (као што су .csv, .dat, .xy и обичан текст), таблице (.ods и .xlsx), датотеке SQLite базе података, Паналитикал .xrdml датотеке и Лајболд .xry датотеке. Подаци из других пројеката у Графицима такође се могу увезти одабиром датотеке пројекта.

Да бисте увезли податке, притисните дугме Додај у горњем левом углу бочне површи и одаберите Додај податке из датотеке…. Више датотека се може додати у једној сесији увоза коришћењем дугмета за додавање у горњем левом углу прозорчета за увоз. Свака датотека се појављује у бочној површи прозорчета, где се може одабрати за преглед и прилагођавање подешавања. Графици ће покушати да самостално одреде одговарајућа подешавања за сваку датотеку. Када све изгледа исправно, притисните Увези да бисте додали све датотеке у пројекат.

Режим увоза одређује како се датотека анализира и самостално се поставља на основу врсте датотеке. Доступни режими су описани испод.

## Датотеке засноване на колонама

Датотеке засноване на колонама чувају податке у видеу редова вредности одвојених граничником као што су запета, језичак или белина. Графици у већини случајева самостално откривају граничник. При употреби прилагођеног граничника, појављује се додатно поље у које се може унети граничник по вашем избору. Ово поље препознаје регуларне изразе. Употреба `\\s+`, на пример, подудара се са било којом количином белине укључујући језичке, и еквивалентна је подразумеваној могућности Белина.

Ако датотека садржи само једну колону Y вредности, могућност Једна колона може се омогући како би се X вредности самостално направиле на основу једначине која се може подесити, где `n` представља индекс редова почев од нуле. На пример, `n` даје 0, 1, 2, 3…, док `n*0.5` даје 0, 0.5, 1.0, 1.5…

## Таблице

Графици подржавају увоз подака из табелних датотека .ods и .xlsx. X и Y колоне се изабирају према њиховом азбучном индексу колоне, почев од нуле. Као и код датотека заснованих на колонама, могућност Једна колона се може користити за самостално генерисање X вредности када су доступни само Y подаци. Више ставки се може конфигурисати из исте табеле у једној сесији увоза коришћењем дугмета Додај ставку, при чему свака има свој избор колоне.

## Базе података

Датотеке SQLite база података су такође подржане. При увозу датотеке базе података, доступне табеле се приказују у падајућем менију. Када се табела изабере, X и Y колоне се могу изабрати из нумеричких колона доступних у тој табели. Ако табела не садржи нумеричке колоне, приказује се упозорење.

## Траке грешке

Скупови података подржавају необавезне X и Y траке грешака. При увозу из табела и база података, траке грешака се могу омогућити по оси помоћу одговарајућег окинића, након чега се појављује додатни изаборник колона да се наведе која колона садржи вредности грешака. Формати датотека засновани на колонама који природно садрже податке о тракама грешака, као што су .xrdml датотеке, имаће их самостално увезено.

Након увоза, траке грешака се задржавају током већине радњи. При комбиновању више скупова података, траке грешака се преносе само ако све изабране ставке их имају у излазу.

# Генерисани скупови података

Генерисани скупови података праве податке израчунавањем једначине у опсегу X вредности. Да бисте додали један, притисните дугме Додај у бочној површи и изаберите Направи податке…. Могу се подесити следећи параметри:

## Једначина

Математички израз за израчунавање, уз коришћење `x` као променљиве.

## Икс почетак и Икс заустављање

Доње и горње границе опсега оси Х за генерисање података.

## Кораци

Број тачака података за генерисање.

## Размера

Одређује размак између тачака података. Линеарни размак поставља тачке у једнаким интервалима. Друге могућности, као што су логаритамски, квадратни корен и инверзна, корисне су када подаци или оса на којој ће се приказивати прате нелинеарну размеру.

Направљени скупови података се за већину намена третирају исто као и увезени подаци. Међутим, за разлику од обичног скупа података, параметри који се користе за прављење података могу се у било ком тренутку променити у уређивачу ставки, а подаци ће затим бити одговарајуће поново направљени.

# Једначина

Ставке једначина директно и непрекидно приказују математички израз широм целог платна. Да бисте додали једну, притисните дугме Додај у бочној траци и изаберите Додај једначину…, или притисните Ctrl Alt N .

Израз користи `x` као променљиву. Прихваћена је најчешће коришћена математичка синтакса. На пример, једноставни квадратни израз може се унети као `x²+5`, а изрази попут `sin(x)*x` или `1/(x+1)` раде као и очекивано. Тригонометрске функције подразумевано користе радијане. Да бисте уместо тога користили степене, додајте `d` у назив функције. Употреба `cosd(x)` ће користити степене, док `cos(x)` користи радијане.

Једна важна разлика између ставки једначина и скупова података јесте то што се операције извршавају аналитички, а не нумерички. На пример, израчунавање извода за `x²+5` даје једначину `2·x`, уместо скупа нумерички израчунатих вредности нагиба.